open-index/open-wikipedia-markdown huggingface dataset:
Slovenske euromynter

**Slovenske euromynter** er sirkulasjonsmynt av Den europeiske unions valuta euro med nasjonalt motiv for Slovenia på revers. Slovenia tok i bruk euro 1. januar 2007, til erstatning for tolar.

## Euro
Euro (€) er Den europeiske unions offisielle valuta, som benyttes i mange av EUs medlemsstater samt enkelte andre stater utenfor unionen. Landene som benytter euroen kalles med et fellesnavn eurosonen. De lavere valørene av euroen utgjøres av mynt, mens de høyere valørene utgjøres av sedler. Euromynten har en felles europeisk side som viser verdien på mynten og en nasjonal side som viser et symbol valgt av medlemsstaten der mynten blir preget. Hver medlemsstat har således en eller flere symboler som er unike for landet.

For bilder av den siden myntene har felles og en detaljert beskrivelse av mynten, se artikkelen om euromynter.

## Nasjonale motiver
Alle slovenske euromynter prydes av ulike motiver. De slovenske myntene var også de første som ble preget med det nye designet på den felles forsiden. 1-centmynten viser en stork, 2-centmynten «prinsens sten», 5-centmynten Ivan Grohars maleri *The Sower*, 10-centmynten Jože Plečniks idé for et nytt slovensk parlament, 20-centmynten av lipizzaner, 50-centmynten av Slovenias høyeste fjell Triglav, 1-euromynten av Primož Trubar og til slutt 2-euromynten som viser France Prešeren. På alle slovenske euromynter står det *Slovenia* på slovensk og en tekst som forklarer hva myntens motiv er samt det årstall da mynten ble preget.

Slovenias gamle valuta, den slovenske tolaren, kan veksles inn hos landets sentralbank frem til 31. desember 2016 for mynt, ubegrenset tid for sedler.

Slovenia har preget én serie mynter.

## Referanser


## Eksterne lenker
* Den europeiske sentralbanken: Slovenia
Josefin Ljungman

**Josefin Ljungman** (født 1981 i Göteborg) er en svensk skuespiller. Hun har medvirket i oppsetninger på Backa Teater i Göteborg samt på Riksteatern og Dramatiska teatern. I 2008 arbeider hun på Stockholms stadsteater, der hun spiller «Hedvig» i Henrik Ibsens *[[Vildanden]]* i regi av Thommy Berggren. 

Hun spilte også i den norske filmen *[[Fatso]]* (2008), i *Himlen är oskyldigt blå* (2010) og *Kärlekens krigare* (2009).

## Referanser


## Eksterne lenker
*
Johan Throne Holsts plass (Oslo)

**Johan Throne Holsts plass** er en plass på Rodeløkka i bydel Grünerløkka i Oslo. Den ligger ved inngangen til Freia sjokoladefabrikk (ved enden av Seilduksgata). Plassen er oppkalt etter Freias grunnlegger, Johan Throne Holst (1868–1946). Ved plassen står Arnold Haukelands skulptur *Integrasjon* i rustfritt stål, oppsatt 1970.

Johan Throne Holsts plass 1 er et bygg langs en avstengt del av Verksgata. Det rommet hovedkontor og laboratorium for Freia sjokoladefabrikk fram til rundt 1984. Første byggetrinn ble tatt i bruk i april 1918. Bygget har seks etasjer, med en delvis tilbaketrukket 7. etasje, samt kjeller og underkjeller. Arkitekt Ole Sverre hadde ansvaret for ombygging av anlegget på 1930-tallet, da blant annet Freiasalen kom til. I 2015 forelå det planer om å bygge om de øverste etasjene til studentboliger og de nedre til publikumsretta virksomhet. I den forbindelse vil Verksgata kunne åpnes.

## Referanser



## Litteratur
* 

## Eksterne lenker
*
Giuseppe Tonani

**Giuseppe Tonani** (født 2. oktober 1890, død 1. oktober 1971) var en italiensk vektløfter som deltok i De olympiske leker i 1920 i Antwerpen og 1924 i Paris.

Tonani ble olympisk mester i vektløfting under OL i 1924 i Paris. Han vant den tyngste klassen, tungvekt over 82,5 kg. Det var totalt fem vektklasser samme som under foregående OL i Antwerpen. Tonani løftet sammenlagt 517,5 kilo, 2,5 kilo mer enn sølvvinneren. Fire år tidligere, under OL i 1920 i Antwerpen var han med på det italienske laget som kom på fjerdeplass i tautrekking.

## OL-medaljer
* 1924  Paris -  **Gull** i vektløfting, tungvekt  Italia

## Eksterne lenker
*
I.M. Pei

**Ieoh Ming «I.M.» Pei** (; født 26. april 1917 i Guangzhou i provinsen Guangdong i Kina, død 16. mai 2019 på Manhattan i New York) var en Pritzker-prisbelønnet kinesiskfødt amerikansk arkitekt.

## Bakgrunn
Pei ble født i Kanton i en familie fra Suzhou. Hans far var bankmann og ble senere direktør for Bank of China og guvernør i Kinas sentralbank. Hans familie flyttet senere til Hongkong, der de bodde i Peis grunnskoletid og flyttet deretter til Shanghai da hans far ble sjef for Bank of China.

Pei utdannet seg ved St. Paul's College i Hongkong og på universitet i Shanghai, før han i 1935 flyttet til USA. Da han var 18 år begynte han på studier i arkitektur ved University of Pennsylvania. I 1940 tok han også en eksamen ved Massachusetts Institute of Technology. Han studerte senere ved Harvard. Kort etter studiene ble han medlem av National Defense Research Committee i Princeton.

I 1944 vendte Pei tilbake til Harvard og studerte under den tyske arkitekten Walter Gropius, som tidligere hadde vært assosiert med Bauhaus. I 1946 tok Pei magistereksamen i arkitektur. Han fikk utmerkelsen Wheelwright Traveling Fellowship i 1951. I 1954 ble han amerikansk statsborger.

## Karriere
I 1948 traff Pei entreprenøren William Zeckendorf, noe som resulterte i samarbeid i flere storskalaprosjekter i USA. I 1955 startet Pei arkitektkontor i eget navn og hadde siden det prosjekter verden over.

Hans arkitektur kan beskrives som sterkt forankret modernisme, oppblandet med oppløste strukturer, asymmetri og lekenhet. Flertallet av bygningene Pei har tegnet er offentlige bygninger oppført i stål, betong og glass.

Pei er mannen bak den omfattende restaurering og utbygging av Louvre i Paris med hovedinngangen *Den store pyramide* i den sentrale slottsgården og underetasje med lobby, metrostasjon, butikker og multietnisk restaurant.

Han tegnet Swissôtel The Stamford, som er 226 meter høyt.

## Priser og utmerkelser (utvalg)
* 2010 – Royal Gold Medal
* 1983 – Pritzker-prisen

## Referanser


## Litteratur
* Arnt Cobbers: *Ieoh Ming Pei*. Jaron Verlag, Berlin 2004. ISBN 3-89773-408-7.
* Gero von Boehm: *Light is the key. Conversation with I. M. Pei.* Prestel Verlag, München 2000. ISBN 3-7913-2176-5.
* Gero von Boehm: *I. M. Pei. 11. September 2002*. Intervju i: *Begegnungen. Menschenbilder aus drei Jahrzehnten*. Collection Rolf Heyne, München 2012, ISBN 978-3-89910-443-1. S.359-372
* Lenci Ruggero: *I.M. Pei - Teoremi spaziali*, Universale di Architettura, Testo & Immagine, Torino 2004. ISBN 88-8382-143-2
Jonas Eriksen AS

**Jonas Eriksen AS** var en tradisjonsrik skipshandel og jernvareforretning fremst på Vågekaia i Kristiansund sentrum. Bedriften ble grunnlagt av handelsmann Jonas Eriksen (født 1864). I 2014 ble det kjent at handelsvirksomheten ble lagt ned etter 112 års drift. Firmaet driver fra 2014 primært med utleie av eiendom.

## Historie
Eriksen var oppvokst i Hordaland, men kom som 16-åring til det som ved forrige århundreskifte var Norges hovedhavn for klippfiskeksport og sildefiske. Etter mange års ansettelse hos en av byens skipshandlere etablerte Eriksen sin egen forretning i Vågeveien 2 den 1. juli 1902. Lokaliseringen ved havna sørget for jevn tilgang til kunder. Sammen med det rike skrei- og storsildfisket bidro også den sentrale beliggenheten til bedriftens suksess.

I årene før første verdenskrig ble virksomheten utvidet til også å omfatte saltimport. Under krigen akselererte etterspørselen etter sild – og Jonas Eriksen lot oppføre et stort pakkhus i Vågen for å skaffe ytterligere lagerplass. Firmaet ble i 1919 omgjort til aksjeselskap med Jonas Eriksen som administrerende direktør. Etter krigen brøt klippfisknæringen sammen. For å unngå økonomisk kollaps utvidet den tidligere skipshandelen virksomheten til også å omfatte bygningsartikler, jernvarer, verktøy og kjøkkenutstyr, slik at firmaet ikke skulle være avhengig av skipshandelen alene.

Under andre verdenskrig ble mesteparten av Kristiansund sentrum lagt i ruiner, og heller ikke forretningsgården til Jonas Eriksen unnslapp ødeleggelse. En ny moderne bygård ble gjenreist på samme sted etter krigens slutt, den åpnet dørene for publikum 8. desember 1947. I 2002 feiret firmaet sitt 100-årsjubileum. Med sin lange historie og sentrale  beliggenhet har Jonas Eriksen i større grad enn de fleste Kristiansunds-bedrifter vært med på å prege Vestlandsbyens ansikt.

## Bedriftsstruktur
Jonas Eriksen-selskapet var før nedleggelsen i 2014 organisert i tre enheter, Jonas Eriksen AS, Jonas Eriksen Drift AS og Jonas Eriksen Eiendom AS. Nedleggelsen av den tradisjonelle forretningsdriften knyttet til skipshandel og omsetning av jernvarer har medført at Jonas Eriksen Drift også er opphørt.

## Jonas Eriksen i kulturen
Firmanavnet har blitt udødeliggjort i komposisjonen "I slekt med måsan" av Ove Borøchstein, første gang fremført av Arve Sørdal på Paraplyrevyen i Kristiansund i 1983. Sangen har blitt nasjonalt kjent av Øivind Elgenes på utgivelsen Ut av havet.

## Bedriftens direktører
* Jonas Eriksen (1902–1930)
* Øyvin og Rolf Eriksen (1930–1952)
* Øyvin Eriksen (1952-?)
* Øyvin Eriksen jr. og Jonas Eriksen d.y (til 1994)
* Nanna Eriksen Røe (1994-2014)

## Referanser


## Eksterne lenker
* Jonas Eriksen AS
Baltasar Garzón

**Baltasar Garzón** (26. oktober 1955) er en spansk jurist og dommer. Baltasar Garzón tjenestegjør ved den spanske kriminaldomstolen (Sala 5 av Audienca Nacional, også kjent som den nasjonale spanske domstolen). Baltasar Garzón har som dommer kommet med flere oppsiktsvekkende utspill, blant annet utstedte han en arrestordre mot Chiles forhenværende diktator Augusto Pinochet under dennes besøk i London i 1998.

## Angrep på pressefriheten
Garzón har flere ganger fått kritikk for handlinger som strider mot presse- og trykkefriheten. 

I 1998 beordret han den baskiske avisen Egin stengt på grunn av påståtte bånd til ETA. Anført av Garzón stormet 300 bevæpnede politimenn avisens redaksjonslokaler og gjennomførte et raid som varte i fem timer. Anklagen viste seg grunnløs, og august 1999 godtok Garzón gjenåpning av avisen, men på dette tidspunktet var avisens produksjonsutstyr ødelagt etter raidet og avisens kapital var gått med til å betale kausjon og bøter for de tiltalte. Avisen forble nedlagt. 

I 2001 beordret Garzón magasinet Ardi Beltza stengt og arresterte dets redaktør Pepe Rei som ble siktet for terrorisme. Rei ble løslatt mot kausjon uken etter, men magasinet ble effektivt tvunget til nedleggelse uten rettssak. 

## Referanser


## Eksterne lenker

* Baltasar Garzón iverksetter etterforskning av forsvunne etter den spanske borgerkrigen, fra ''BBC'' (engelsk)
Christian Busch

**Christian Busch** (født 8. januar 1880) var en tysk turner og friidrettsløper. 

Han representerte klubben Turngemeinde Elberfeld, og deltok i OL 1904 i St. Louis. Her fikk han 7.-plass i friidrett, trekamp (100 yards, kule og lengdehopp) og 13.-plass i trekamp apparatturn, dette ga 9.-plass i mangekampen sammenlagt. 

I friidrettsøvelsene fikk han 15.-plass på 100 meter, 8.-plass i lengde og 10.-plass i kulestøt. 

## Eksterne lenker
*
Erle

:*For fuglen, se [[linerle]]*

**Erle** er en opprinnelig tysk variant form av kvinnenavnet *[[Erla]]*, en feminin form av mannsnavnet *[[Jarl (navn)|Jarl]]*, som har opprinnelse i norrøne *jarl* eller gammelhøytyske *erl*, som begge betyr «adelsmann, jarl».

**Erle** er også en engelsk variant av mannsnavnet *[[Earl]]*, som har opprinnelse i gammelengelske *eorl*, «adelsmann, kriger».

I tillegg brukes Erle også som etternavn.

## Utbredelse
Erle er brukt som kvinnenavn i Norge, men er ellers lite utbredt både som kvinnenavn og mannsnavn.

|}

## Kjente personer med navnet
Personene i listen er ordnet kronologisk etter fødselsår.
### Kvinner
* Erle Kyllingmark, norsk fotograf
* Erle Nordmo Buø, norsk danser og skuespiller
* Erle Marie Sørheim, norsk journalist
* Erle Marki Hansen, norsk sjakkspiller

### Menn
* Erle Stanley Gardner (1889–1970), amerikansk krimforfatter
* Erle Loran, amerikansk maler og forfatter
### Etternavn
* Camilla Erle, norsk rytter
* Schuyler Erle, amerikansk programvareutvikler

## Referanser


## Eksterne lenker
*
Otto Wiegand

**Otto Wiegand** (1875–1939) var en tysk turner. 

Han representerte klubben Berlin Turnrath, og deltok i OL 1904 i St. Louis og «Ekstralekene» 1906 i Athen. 

I 1904 fikk han 5.-plass i både trekamp apparatturn og mangekampen sammenlagt. I 1906 fikk han 5.-plass i lagkonkurransen, og 14.-plass i mangekampen sammenlagt. 

## Referanser


## Eksterne lenker
*
Hugo Peitsch

**Hugo Peitsch** (født 21. desember 1878) var en tysk turner. 

Han representerte klubben Berlin Turnrath, og deltok i OL 1900 i Paris og OL 1904 i St. Louis. 

I 1900 fikk han 29.-plass i mangekampen sammenlagt. I 1904 fikk han 4.-plass i trekamp apparatturn, og 7.-plass i mangekampen sammenlagt. 

## Eksterne lenker
*
Solbjørg

**Solbjørg** er en norsk og dansk form av kvinnenavnet *[[Solborg]]* som har opprinnelse i norrøne *sól*, «sol», *salr*, «hus», eller *sölr*, «gul», og *bjrg*, «hjelp, berging», eller *bjarga*, «å berge». *Salbjrg* var en norrøn form av navnet.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Sissel Solbjørg Bjugn (f. 1947), norsk forfatter
* Solbjørg Højfeldt (f. 1947), dansk skuespiller
* Solbjørg Tveiten, norsk folkesanger
* Solbjørg Thorsen Tveit, norsk sanger

## Referanser


## Eksterne lenker
*
Burn After Reading

***Burn After Reading*** er en svart komedie fra 2008, skrevet, produsert og regissert av Coen-brødrene. I hovedrollene finner vi John Malkovich, George Clooney, Tilda Swinton, Frances McDormand og Brad Pitt. Filmen hadde offisiell premiere under filmfestivalen i Venezia i 2008.

## Handling
CIA-analytiker Osbourne Cox står overfor en degradering på jobben på grunn av hans alkohol-problem, og bestemmer seg for å levere inn sin oppsigelse. Han ønsker i steden å skrive en memoar. Men når hans kone Katie finner ut av dette, ser hun dette som en mulighet til å søke om skilsmisse og fortsette en affære med Harry Pfarrer - en gift amerikansk marskalk med paranoide tendenser.

Etter instruks fra advokaten hennes, kopierer og leverer Katie informasjon om ektemannen til advokaten. Men uten å vite det, inkluderer hun også et utkast til Ozzies memoarer. En assistent ved advokat-kontoret kopierer disse filene over på en CD, som hun ved et uhell legger igjen i garderoben til Hardbodies - et lokalt treningsstudio. Informasjonen faller deretter i hendene på en personlig trener Chad Feldheimer og hans kollega Linda Litzke, som feilaktig tror at dette inneholder sensitiv informasjon fra myndighetene.

Chad ønsker å returnere CD-platen til Osbourne Cox, i håp om å motta en belønning. Linda ønsker å skaffe penger til kosmetisk kirurgi, som hun foreløpig ikke har råd til. Etter en telefon-samtale og et mislykket møte, forsøker Chad og Linda å selge informasjonen videre til den russiske ambassaden. Men de møter også en tjenestemann som faktisk er spion for CIA. Samtidig får Osbournes uberegnelige oppførsel, Katie til å bytte alle låsene på hjemmet deres. Hun inviterer også Harry til å flytte inn.

Etter å ha lovet russerne flere filer, ønsker Linda at Chad skal snike seg inn i Cox-hjemmet i håp om å få tak i flere dokumenter fra Osbournes datamaskin. Men Chad oppdager Harry, skyter ham i hodet og dreper ham. Harry forsøker å finne noen ledetråder til Chads identitet. Ved CIA sitt hovedkvarter får Osbournes tidligere overordnede vite at informasjon fra Osbourne har havnet hos den russiske ambassaden. Men de blir forvirret fordi informasjonen ikke var av noen betydning - og gjerningsmennenes motiv fremdeles er ukjent. Linda vet ikke hva som egentlig skjedde med Chad, annet enn at han plutselig har forsvunnet. Hun tror derfor at russerne har bortført ham.

## Medvirkende
* John Malkovich – Osbourne Cox
* Frances McDormand – Linda Litzke
* Brad Pitt – Chad Feldheimer
* George Clooney – Harry Pfarrer
* Tilda Swinton – Katie Cox
* Richard Jenkins – Ted Treffon
* Elizabeth Marvel – Sandy Pfarrer
* David Rasche – CIA-offiser.
* J. K. Simmons – CIA Superior
* Devin Rumer – Surveilance

## Eksterne lenker
* 
* 
*
Sessøyfjorden

**Sessøyfjorden** er en fjord på Kvaløya i Tromsø kommune i Troms. Fjorden har i nord innløp mellom Oterneset i vest og Madsengodden i øst og strekker seg 6&nbsp;kilometer sørover til Ersfjorden, som fortsetter østover. Fjorden ligger på østsiden av Sessøya, som den er oppkalt opp etter.

Bygda Rekvik ligger på Kvaløya på østsiden av fjorden, mens bygda Sessøy ligger tvers over på andre siden av fjorden. Sørvest for Sessøya ligger Håjafjorden. Nordøst for Madsengodden går Vengsøyfjorden mot øst. 

## Referanser
Håjafjorden

**Håjafjorden** er en fjord på nordvestsiden av Kvaløya i Tromsø kommune i Troms. Fjorden ligger mellom øya Håja i nord og Tussøya og Angstauren i sør. Fjorden strekker seg seks kilometer østover til Risøya, der Nordsundet og Sørsundet går på hver sin side av øya videre til Sessøyfjorden og Ersfjorden. Fjorden har innløp i vest mellom Nipneset på Håja i nord og Eggløysa i sør. Sør for Tussøya og Angstauren ligger Kattfjorden.

## Referanser
Tåfjorden

**Tåfjorden** er en fjord på Tussøya i Tromsø kommune i Troms. Fjorden har innløp mellom Skagneset i nord og Røkneset i sør og strekker seg 2&nbsp;kilometer østover til bunnen av Stortåfjorden.

Den innerste delen av fjorden kalles Stortåfjorden. Lille Tåfjorden er ei lita vik sør for Stortåfjorden. 

## Referanser
Målselvfjorden

**Målselvfjorden** er en fjordarm av Malangen i Lenvik og Målselv kommuner i Troms. Fjorden er 16 kilometer lang og strekker seg sørover fra innløpet mellom Sultindvikneset i vest og Målnesodden i øst, til Karlstad i botnen av fjorden. Fjorden har navn etter Målselva, som munner ut innerst i fjorden.

Bygda Sultindvik (Ytre og Indre) ligger på vestsiden av fjorden like ved innløpet. Litt lenger inn i fjorden ligger bygda Målsnes på motsatt side. I den indre delen av fjorden ligger Ingvardholmen, Olderholmen og Killingholmen. Fylkesvei 854 går langs østsiden av fjorden fra Målsnes og ned mot Olsborg. På vestsiden går Fv261 i den ytre delen, mens Fv179 går langs den indre delen. 

## Referanser


## Eksterne lenker
*
Harald Quandt

**Harald Quandt** (født 1. november 1921 i Berlin-Charlottenburg, forulykket 22. september 1967 i Cuneo i Italia) var en av de ledende industriherrene i Vest-Tyskland frem til han døde i en flyulykke i 1967.

Han var sønn av industriherren Günther Quandt og Magda Ritschel (som senere ble gift med Joseph Goebbels). Han vokste opp sammen med moren etter foreldrenes skilsmisse, men sto hele tiden på vennskapelig fot med faren. Han tjenestegjorde under andre verdenskrig i Luftwaffe hvor han etter hvert ble løytnant. Ved krigens slutt satt han i britisk krigsfangenskap. 

Etter krigen utdannet han seg til sivilingeniør. Da faren døde i 1954 arvet han og broren Herbert Quandt et konglomerat av næringslivsinteresser. Harald Quandt konsentrerte seg særlig om våpenindustrien, blant annet gjennom våpenprodusenten Industriewerke Karlsruhe AG, som han var styreformann for. Han hadde også styreverv i Busch-Jäger AG, Dürener Metallwerke AG, Mauserwerken Oberndorf, VARTA og Daimler-Benz. Broren Herbert Quandt er mest kjent for å ha tatt over BMW og utviklet selskapet til den produsenten av luksusbiler vi kjenner i dag.

Harald Quandt var en aktiv privatflyver, og var president for den tyske flyverklubben fra slutten av 1950-tallet til begynnelsen av 1960-tallet. Han eide fra september 1961 også et privat jetfly, en såkalt business jet, av typen Morane-Saulnier MS-760B Paris II, med kjennetegnet D-INGE.

Han ble i 1951 gift med Inge Bandekow (1928–1978), som var datteren til selskapets jurist. De fikk fem døtre:  Katarina Geller (født 1951), Gabriele Quandt-Langenscheidt (født 1952), Anette May-Thies (født 1954), Colleen-Bettina Rosenblat-Mo (født 1962) og Patricia Halterman (1967–2005).

I 1967 omkom Harald Quandt i en flyulykke. Hans formue forvaltes av et firma som kontrolleres av hans døtre og deres etterkommere.

## Referanser


## Litteratur
* Rüdiger Jungbluth: *Die Quandts: Ihr leiser Aufstieg zur mächtigsten Wirtschaftsdynastie Deutschlands*. Campus 2002 ISBN 3-593-36940-0
Oljefilter

Et **oljefilter** er et filter beregnet til å fjerne urenheter fra oljesmurte systemer. Normalt er et oljefilter bygd opp av filterpapir i en kassett. 

## Typer oljefiltre
Oljefiltre/-utskillere finnes i mange varianter og finheter:
* Inlinefilter for komponentbeskyttelse, plassert i oljesmørekrets, filtrerer hele oljevolumet i sanntid. Som regel må filterfinhet på et slikt filter være relativt grovere enn på filtre som er plassert eksternt. Hensikten med filteret er å forhindre øyeblikkelig skader og maskinhavarier som følge av partikler som kan blokkere eller ødelegge komponenter i maskin. Denne type filtre har en renhetsgrad på 20 mikron og opp.
* Offlinefilter, sidestrømsfilter, bypass filter, vanligvis plassert eksternt med for eksempel oljetank til tankrensing. Slike filtre finnes i mange varianter og finheter. Svært viktig og preventiv beskyttelse. Hensikten med dette filteret er vedlikehold av smøremiddel ved å fjerne partikler og urenheter som et komponentfilter (inlinefilter) ikke kan fange opp. Og skal fange opp fukt/vann som er fritt i oljen. Hovedhensikt er å holde smøremiddelet mest mulig uendret ved å fjerne katalytisk materiale samt at et offlinefilter vil ha større kapasitet enn et inlinefilter. Begge deler er viktig for optimale driftsforhold i oljesmurte systemer.

## Eksterne lenker
*
Nordland kunst- og filmhøgskole

**Nordland kunst- og filmhøgskole** (**NKFS**) ble etablert i Kabelvåg i 1997 under navnet Nordland kunst- og filmskole. Skolen ble etablert som fagskole etter at de tidligere utdanningsinstitusjonene Kunstskolen i Kabelvåg og Nordland Videoverksted ble lagt ned.  

Siden høsten 2017 har skolen hatt høgskolestatus, og drevet et bachelorprogram i bevegelige bilder godkjent av NOKUT. 

Utdanninga i bevegelige bilder krysser film og billedkunst for å utvide og utfordre begge fagfelt. Undervisninga er gjerne workshopbasert, og omhandler innhold, former, teorier, metoder og prosesser fra begge fagområdene. Skolens fagmiljø består av førsteamanuenser og professorer, som i tillegg til å undervise har en egen praksis innenfor film- og billedkunstfeltet. I tillegg har skolen en høy andel gjestelærere som består av anerkjente kunstnere og filmskapere fra inn- og utland.

Nordland kunst- og filmhøgskole ligger i Kabelvåg som er det eldste – og tidligere også det største – fiskeværet i Lofoten. I dag har Kabelvåg omtrent 1700 innbyggere. Skolens plassering i Lofoten og i Barentsregionen er et viktig utgangspunkt for skolens undervisning og forskning.

Bachelorprogrammet i bevegelige bilder er den eneste utdanninga i sitt slag i Norge, og studentene jobber innenfor dokumentar, fiksjon, installasjon og hybride former; både for kinovisning og utstilling.

Rektor ved skolen er Katja Eyde Jacobsen, filmskaper. 

NKFS finansieres og drives av Nordland fylkeskommune.

## Eksterne lenker
*
Erlend Høyersten

**Erlend G. Høyersten** (født 1972) er norsk kunsthistoriker og museumsdirektør. 

Fra 2004 til 2009 var han direktør ved Sørlandets Kunstmuseum, Kristiansand, Norge. Fra september 2009 avd. direktør for Bergen Kunstmuseum. Fra september 2010 var han direktør for Kunstmuseene i Bergen, Norge, som senere skiftet navn til KODE.  Fra januar 2014 til juni 2021 var Høyersten direktør for ARoS Aarhus Kunstmuseum, Danmark. 

Høyersten er i dag eier, stifter og direktør for Høyersten Contemporary som åpnet 28. april 2023. Høyersten Contemporary, et kommersielt galleri lokalisert i Bergen med fokus på samtidskunst og kunstrådgivning.  

Han er cand.philol. i kunsthistorie fra Universitetet i Bergen 1999. 

## Referanser
America’s Army

***America's Army*** er et videospill utviklet, publisert og vedlikeholdt av den amerikanske hæren for å bedre rekrutteringen av soldater til hæren, samt å fremme et positivt bilde av hæren. Spillet er et førstepersonsskytespill (FPS) med vekt på høy realisme i modellering av våpen og scenarier. Spillet er gratis tilgjengelig på internett, og fra hærens rekrutteringsoffiserer. Spillet har flere enn 10 millioner registrerte brukere, hvorav ca. halvparten har fullført "Basic Training" (en slags virtuell rekruttskole) for å kvalifisere seg til normal spilling på internett.

Flere forfattere har påpekt at spillet må regnes som et propagandainstrument, gitt det amerikanske forsvarsdepartementets egen definisjon på propaganda:

“Propaganda: Any form of communication in support of national objectives designed to influence the opinions, emotions, attitudes, or behavior of any group in order to benefit the sponsor, either directly or indirectly.” (''Department of Defense Dictionary of Military and Associated Terms'': Propaganda)

Spillets første versjon (1.0), som fikk tittelen Recon, ble først utgitt den 4. juli 2002. Siden den gang har det blitt utgitt 26 versjoner, og den nyeste er America's Army 3.3 (Proving Grounds). Alle versjonene av spillet har blitt utviklet med spillmotoren Unreal Engine, og bruker (Punkbuster) til å prøve å stoppe juksing. Spillet er finansiert av USAs myndigheter, og distribueres gratis via digital nedlasting, nåværende gjennom STEAM.

## Se også
* Li, Zhan: ''The Potential of America's Army as Civilian Public Sphere'' – masteroppgave om *America's Army* ved Massachussetts Institute of Technology (USA), 2004

## Referanser


## Eksterne lenker
*
Erdfunkstelle Raisting

**Erdfunkstelle Raisting** (jordstasjon Raisting) er verdens største jordstasjon for satellittkommunikasjon, og ligger i Raisting i den tyske delstaten Bayern.

Den ble bygget for Deutsche Bundespost og tatt i bruk i 1964.
Refugees International

**Refugees International** er en ikke-statlig organisasjon ledet av Michel Gabaudan (2010&ndash; ) som etterfulgte Dan Glickman (2010), Kenneth Bacon (2001&ndash;2009) og Lionel Rosenblatt (&ndash;2001). Noen kjente styremedlemmer i organisasjonen har vært dronning Noor av Jordan, John Danforth, Richard Holbrooke og Sam Waterston. Hovedkontoret er i Washington D.C. 

## Formål
Refugees International skal skaffe livreddende hjelp og beskyttelse for flyktninger rundt om i verden og arbeider for å endre på forholdene som skaper flyktninger. For å oppnå dette intervjuer organisasjonen flyktninger og samarbeider med andre NGOer og hjelporganisasjon. RI har hatt oppdrag i over 30 land, blant annet i Kambodsja, Sri Lanka, Indonesia, Colombia, Uganda og Haiti. Organisasjonen har arbeidet i flere av flyktningleirene på grensa mellom Burma og Thailand.

## Finansiering
Organisasjonen tar ikke imot penger fra regjeringer eller FN. All aktivitet er basert på frivillige bidrag fra enkeltpersoner, fond og selskaper.

## Referanser


## Eksterne lenker
* 
* 
*  Interview with RI's Sean Garcia on the plight of hundreds of thousands of Iraqi refugees
Fanafjorden

**Fanafjorden** er en fjordarm som går fra Korsfjorden og 8,5 kilometer inn til bunnen av fjorden ved Fanahammeren. Selve fjorden ender ved ytre Milde og har Krokeidvika som avgrensing mot sør.

Fjorden har en dybde på ca. 100 meter ved utløpet og ca. 45-20 meter innerst. 

Vinteren 1854/55 var Fanafjorden helt islagt, så folk tok seg frem på *isleggjer* (= leggbein av sau, liggende løst under skosålene). Hvis isen var jevn, tok folk seg raskt frem ved hjelp av en piggstav som de holdt med begge hendene, stakk ned i isen og dyttet bakover mellom føttene sine. Også Byfjorden frøs til, så båter til Bergen la til i Kjøkkelvik i stedet. Der ble varene flyttet over på sleder og fraktet til byen. 

## Referanser




## Eksterne lenker
* 
* Bergen byleksikon på nett, om Fanafjorden
Meningokokk

**Meningokokker** (*Neisseria meningitidis*) er en bakterie-art som gir alvorlig sykdom hos menneske. De vanligste sykdommene forårsaket av meningokokker er hjernehinnebetennelse (meningitt) og sepsis ("blodforgiftning"). Dødeligheten spesielt ved meningokokk-sepsis er svært høy, selv med riktig behandling. Sjeldnere kan meningokokker gi lungebetennelse, leddbetennelse (artritt), perikarditt (betennelse i hjerteposen), uretritt (urinrørsbetennelse) og konjunktivitt (øyebetennelse). Meningokokker finnes bare hos mennesker, og en del (ca. 10%) spesielt ungdommer er friske bærere av meningokokker i nese og hals – dette er mye vanligere enn meningokokksykdom.

Meningokokkene er Gram-negative diplokokker (ligger i par), de er aerobe (krever oksygen for å vokse, men vokser best i CO2-anriket atmosfære) og har en polysakkarid-kapsel. Egenskaper i denne kapselen bestemmer hvilken serogruppe/stamme meningokokken tilhører. Det finnes minst 13 serogrupper, de viktigste er A, B, C, Y og W-135. Kapselen hjelper bakteriene med å unngå oppdagelese og angrep fra menneskets immunsystem ved å etterlikne strukturer som også finnes på menneskets egne celler. Spesielt god på dette område er kapslene til serogruppe B, som inneholder sialinsyre. Kroppens immunsystem oppfatter strukturer med sialinsyrer som trygge, da mange av kroppens egene celler og sekreter i bland annet luftveiene og fordøyelsessystemet. De fleste sykdomstilfellene i Norge siden 1975 har tilhørt serogruppe B.

Vaksiner mot meningokokker er utviklet for å gi immunrespons mot kapslene til de ulike serogruppene slik at bakterierne oppdages og drepes lettere av immunsystemet ved infeksjon. Det er spesielt viktig at T-cellene kan gjenkjenne bakteriene for å gi god immunisering. Fordi kapselstrukturene er vanskelige for immunsystemet å oppdage på egen hånd, består vaksinene mot serogruppe A, C, Y, og W-135 av en kombinasjon av kapsel-ploysakkaridene og proteiner som T-cellene lett gjenkjenner. Fordi serogruppe B er så lik menneskets egne strukturer, er klarer ikke vaksiner mot deres kapsel å skape en immunrespons. Derfor inneholder vaksinen mot meningokokker av serogruppe B tre antigener som tilsammen finnes på overflaten til de fleste B-meningokokkstammer.

De fleste meningokokker i Norge er følsomme for vanlig penicillin.

Sykdom som skyldes de vanligste av meningokokkstammene kan forebygges med vaksinasjon, med en vaksine for foreliggende type. Dette gjelder bakteriegruppene A, B, C, Y og W-135. 

## Referanser
Tempus (selskap)

**Tempus AS** er et norsk IT-selskap som leverer egenutviklet programvare, RFID-utstyr og terminaler for tidsregistrering, verktøykontroll og rapportgenerering. Tempus er i dag lokalisert på tre kontorer i Norge og Sverige, med hovedkontor i Oslo.  

## Historie
Tempus AS ble startet i 1986, og er et heleid norsk selskap. Tempus består i dag av i underkant av 30 rådgivere med spesialkompetanse og erfaring innenfor programmering og tilpassede løsninger for bedriftsmarkedet. 

## Produkter
Tempus leverer tjenester til industri og produksjon, entreprenørskap og olje, gass og verft i både Norge og Sverige.  

Tempus er en systemspesialist som gir din bedrift bedre oversikt over tid, prosesser, oppgaver og personal i digitale løsninger på app, i Windows- eller i et web-basert administrasjonssystem.

Programvaren til Tempus er i hovedsak bygget rundt Microsoft SQL Server, og er laget for å håndtere registreringer av tidspunkter og passering av geografiske punkter. Slike målinger blir så bli sendt videre til CRM og ERP-programmer, eller programmer for lønnsavregning og fakturering.

I andre tilfeller blir registreringene notert av en trådløs håndterminal og deretter videresendt til servere, enten via 3G, GPRS eller GSM.

I kombinasjon med RFID-brikker og/eller strekkoder og magnetstripekort kan programvaren også registrere uttak fra vare- og verktøylagre. 

Ledig kapasitet i RFID-brikker eller magnetstriper på bygg- og anleggsbransjens ID-kort, det såkalte Byggekortet, blir benyttet i løsninger for tidsregistreringer og adgangskontroll.

## Sertifiseringer
Tempus er sertifisert som programvarehus av Microsoft i deres Gold Certified Partner ISV/Software Solutions-program og har AAA i kredittvurderingen fra Dun & Bradstreet.

Tempus er mangeårig medlemsbedrift i Lean Construction – NO, en tankesmie for prosjektbasert produksjon hos Fafo.

## Referanser


## Eksterne lenker
* Firmaets hjemmeside
Valgkampanje

En **valgkampanje** er en organisert innsats i en valgkamp for å fremme en bestemt kandidat eller politisk parti.

Hovedmålet med en valgkampanje er å påvirke resultatet i et valg mellom konkurrerende kandidater og/eller partier.

Andre mål med valgkampanjen kan være rent interne partiformål som for eksempel å holde partiet samlet, øke medlemsmassen, samle inn pengegaver eller pleie forbindelser med andre partier og organisasjoner.

En valgkampanje organiseres gjerne som en ideell organisasjon og kan ha et stort antall ansatte, uavhengig av den kandidat eller parti kampanjen er opprettet for å fremme. I tillegg har valgkampanjer gjerne knyttet til seg en rekke frivillige, som ikke er ansatt i kampanjen. En valgkampanje oppløses gjerne etter at valgkampen er over, men kampanjen kan ha pådratt seg gjeld som må etterbetales.

## Referanser


## Eksterne lenker
*
Fagerfjorden

**Fagerfjorden** er en fjord på nordsiden av Ringvassøya i Karlsøy kommune i Troms. Fjorden strekker seg 1,1 km sørover til Norddalen i bunnen av fjorden. Fjorden har innløp mellom Falkeberget i vest og Nordnes i øst. Det er ikke vegsamband til fjorden, men langs østsida ligger gårdsbrukene (fra nord til sør) Nordheim, Slettvollen, Kveldssol, Fagerfjord og Engenes.

## Referanser
Hetle

**Hetle** er navnet på gårdsnummer 40 i Sunnfjord kommune i Vestland. Gården ligger på nordsiden av Lauvavatnet i Råheimsdalen. Den grenser mot Råheim i øst, Mosstad, Solheim og Viksdalen i nord/nordøst. Grensen følger så Holsengårdene, videre langs Myklevasselva i vest grenser det mot Vikengården ned til Lauvavatnet.

Gården har følgende bruk:
* Bruk 1
* Bruk 2, *Hetløyna*, delt fra bruk 1 i 1862
* Bruk 3
* Bruk 4
* Bruk 5, delt fra bruk 4 i 1862
* Bruk 6, *Øyna*, delt fra bruk 4 i 1862

Gården ligger brattlendt til og var tidligere regnet som gode gårder. Etter at jordbruket ble modernisert med maskinelt utstyr har flere av brukene blitt fraflyttet.

## Historisk
Gården *Teslinn* stod rundt 1350 oppført med skyld til presten ved kirken i Viksdalen, navnetolkningen er usikker, men det kan tenkes at det her er snakk om Hetlegården. Hetle ble opprinnelig skrevet *Heltvin* fra trenavnet Hassel og -vin, av dette kan vi regne med at Teslinn er synonym med Heltvin.

På gården har det blitt funnet en mannsgrav fra 900-tallet, det ble registrert funn av sverd, spyd, øks og kniv.

Hetlegården er historisk kjent også fra Hetle-saken, der Mikal og Ole Hetle fra bruk 1 ble uskyldig dømt i drapet på Henrik Hetle fra bruk 3.

## Litteratur
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.510-528)*, Oslo 1998. ISBN 82-994538-2-8
Rossfjorden

**Rossfjorden** er en fjordarm av Malangen i Senja kommune i Troms. Fjorden er 4,5&nbsp;kilometer lang og går i sørlig retning, fra innløpet mellom Kråknes og Rossfjordneset, til Straumsnes i fjordbotnen.

Det ligger gårdsbruk langs hele fjorden på begge sider, men de eneste bygdene er Straumsnes og Straumen i fjordbotnen. Rossfjordvatnet, som strekker seg over 11&nbsp;kilometer videre sørover, er en del av det samme fjord/dal-systemet som Rossfjorden. Den innerste, smale delen av fjorden blir kalt Rossfjordstraumen.

Fv265 går langs vestsiden av fjorden, mens Fv261 går langs østsiden.

## Referanser
Hilstad Idrettslag

**Hilstad IL** er en idrettsklubb som ble dannet den 24. mars 1925 i Velfjorden utenfor Brønnøysund. Klubben har grupper innen fotball, turn, skihopp, langrenn og friidrett.

## Eksterne lenker
* Hilstad Idrettslag
* Norges Fotballforbund: Hilstad IL
Edward Siegler

**Edward Victor Siegler** (født 14. august 1881 i Chicago, død 28. januar 1942 samme sted) var en amerikansk turner og friidrettsutøver som deltok i sommer-OL 1904.

Sammen med laget sitt, Central Turnverein fra Chicago, vant han bronse i lagkonkurransen i turn, bak to andre amerikanske lag: Philadelphia Turngemeinde og New York Turnverein.

Siegler var fiskehandler, men gikk senere over i meieribransjen.

Andre plasseringer Siegler oppnådde i 1904:
* 53.-plass i trekamp apparatturn
* 32.-plass i mangekamp sammenlagt
* 8.-plass på 100 meter
* 9.-plass i lengde
* 32.-plass i kulestøt
* 12.-plass i trekamp friidrett

## Eksterne lenker
*
Günther Quandt

**Günther Quandt** (født 28. juli 1881 i Pritzwalk i Brandenburg, død 30. desember 1954 i Kairo i Egypt) var en tysk industriherre.

Günther Quandt var sønn av stoffabrikanten Emil Quandt, og far til Hellmuth Quandt, Herbert Quandt og Harald Quandt. Hans første ektefelle Antoine Ewald døde av spanskesyken i 1918. Han giftet seg i 1921 med den 20 år yngre Magda Ritschel som er moren til Harald Quandt. I 1929 ble de skilt og Magda Ritschel giftet seg med Joseph Goebbels i 1931.

Han meldte seg inn i NSDAP i 1937.

Günther Quandt skapte det forretningskonglomerat som senere ledet til familiens posisjon som en av Tysklands rikeste og mektigste industrifamilier. Günther Quandt gikk inn i VARTA, Dürener Metallwerke og BMW. Quandts selskaper var viktige elementer i den tyske krigsindustrien og han ble derfor internert etter andre verdenskrig. Han ble kategorisert som medløper og løslatt i 1948. 

Han døde under en ferie i Egypt i 1954.

## Referanser


## Litteratur
* Rüdiger Jungbluth: *Die Quandts: Ihr leiser Aufstieg zur mächtigsten Wirtschaftsdynastie Deutschlands*. Campus 2002
En malstrøm

***En malstrøm*** er en roman av den norske forfatteren Jonas Lie, utgitt i 1884.

Romanen foregår i et bygdekapitalistisk finansmiljø, rundt hovedpersonen *Mads Foss* som er brukseier på *Fossegård*, og hans kamp mot alkoholisme og påfølgende konkurs. Hans tre barn blir på ulikt vis påvirket av farens skjebne: datteren *Marianne* giftet seg ulykkelig i et forsøk på å berge faren, sønnen *Johnny* går under på samme vis som faren, mens *Henrik* måtte bryte med faren for å berge seg selv.

Romanen er skrevet i et springende, impresjonistisk form «saa at sige al fresco paa væggen, som det steg frem for mit syn», som Lie skrev i et brev til Erik Skram, Amalie Skrams ektemann. Lie understreket ved flere anledninger at det ikke var finansspekulasjonene eller konkursen (forhold som Lie kjente godt av personlig erfaring, og som han har tematisert i flere romaner, blant annet i *Faste Forland*) som var romanens tema, men alkoholismen: «Den gamle brændevins- og toddyslendrian». Lie tenkte også å kalle romanen *Drukkenskabens Børn*. 

## Referanser
Blitzfront Game Studio

**Blitzfront Game Studio** er et produksjonsselskap som utvikler og utgir videospill.

## Utgitte spill
* **
* *[[Total War]]*
* *[[Aggression]]*

## Eksterne lenker
* Offisielt nettsted 

* Talvisota: Icy Hell  (russisk)
* Talvisota: Icy Hell (finsk)
* Total War
* Aggression
Skyggelegging

**Skyggelegging**, er en tegneteknikk mest brukt til kull- og blyanttegninger. Skyggen brukes for å fremheve den plastiske formen i det man har tegnet. Teknikken brukes også i maleteknikken grisaille, mens man i vanlig maleri oftest bruker fargevariasjoner til å fremstille skygger og former.

Ved å variere dekningen av sverting ved hjelp av skravering eller jevn utstrykning kan man få fram hele gråtoneskalaen fra svart til hvitt. Bruk av viskelær eller knetgummi kan brukes på de svertede flatene for å løfte partier tilbake til lysere grå.

Mange kunstnere lar bare strekens tykkelse antyde tredimensjonaliteten og overlater resten til tilskuerens forestillingsevne.

Det er også mulig å skyggelegge ved å bruke større og mindre svarte prikker som blir spredt. Brukt av en kunstner kan teknikken kalles svart-hvitt-pointillisme. Den er mer kjent i maskinfrembragt utgave som rasterteknikk.

Denne teknikken ble brukt for å «lese av» fotografier slik at en kunne lage trykkplater til bruk i blader, aviser og bøker. Prinsippene var for øvrig de samme som for svart-hvitt-TV, og er for så vidt også videreført til dagens elektroniske billed- og trykksaksfremstilling, bare med farger i tillegg.

## Se også
* Skravering, skyggelegging og gråtoner ved hjelp av strekmønster
* Rastrering, skyggelegging og gråtoner ved hjelp av punktmønster
* Chiaroscuro, bilder der kontrasten mellom lys og mørke er viktig
* Grisaille, maleri hovedsakelig i gråtoner
Skansemyren

**Skansemyren** er et boligområde ved Bergen sentrum. Det lille boligstrøket ligger ca. 180 moh og består av eneboliger og leiligheter.

Fløibanen har et stopp her. Skansemyren er kjent for Skansemyren idrettsplass med mange forskjellige og ulike treningsaktiviteter som aktivt blir brukt av bergenserne. Det populære løpet Tine-stafetten blir arrangert her hvert år.

Langs østsiden av idrettsplassen går veien Byfjellene (*«Kamveien»*) med bom som fører opp til sørsiden av Fløyfjellet som blir brukt for folk som velger å gå opp til Fløyen. Det er ikke lov å kjøre opp, med unntak av Fløibanen A/S, som bruker veien til nyttetransport til toppen av fjellet. I tillegg bruker turgåere noen veier som går opp og ned fra Fløyen og Bergen sentrum forbi Skansemyren. Sagbruket *Sagen* ligger like nord for Skansemyren på Fløyveien nedenfor Fløisvingene. Det er herfra alt vedlikehold av skogsområdene foregår av *Bergens Skog- og Træplantningsselskap*.

## Eksterne lenker
* 
* 
* 
*  BT – En perle for friidrettsfolket
Prvić

**Prvić** er ei lita øy i Adriaterhavet ved kysten av Kroatia. Den er en del Šibenik-arkipelet, ca. 1 km fra fastlandet nær Vodice. Navnet på øya kommer ifølge noen tradisjoner fra Prvin, navnet på den kroatiske vårguden.  Øya har et areal på 2,37 km², og et folketall på 453 (2001). Det gjør den til den tredje tettest befolkede øya i Kroatia. Det er ingen biler på øya. 

Det ligger to landsbyer på øya, Prvić Luka og Šepurine. Šepurine ligger på vestsiden av øya ovenfor Vodice. Prvić Luka ligger i den største vika på sørøstsiden, og er vernet mot nordlig og vestlig vind. Den kjente vitenskapsmannen Faust Vrančić ligger gravlagt ved Prvić Luka siden øya var feriested for familien hans om sommeren. 

Det er også en ubebodd øy ved navn Prvić like sør for Krk i Kvarner.

## Referanser


## Eksterne lenker
* 
* Prvić på infoadriatic.com
* prvic.netfirms.com
Razzia

Ordet **razzia** oppstod antagelig via fransk eller italiensk fra det arabiske ordet *ghazw* غزو = «overfall» og kan bety:

* Ghazw, som viser til kriger som assosieres med ekspansjon av muslimsk territorium
* andre raid som for eksempel massearrestasjon utført av moderne politiske regimer

* *Razzia!*, et brettspill med mafia-tema 
* *Razzia*, et brettspill av Stefan Dorra, utgitt av Ravensburger
TL

**TL**, **Tl** eller **tl** kan referere til:

* .tl, Øst-Timors nye nasjonale toppnivådomene for Internett
* Fiskens anatomi; total-lengde
* Thallium, grunnstoff med kjemisk symbol Tl
* Øst-Timor, også kalt Timor-Leste
* Tanangerlisten, politisk parti i Sola kommune
En korsgang

***En korsgang*** er en novelle av den norske forfatteren Kristian Elster (1841–1881). Novellen ble først publisert i det danske tidsskriftet *For Idé og Virkelighed* i 1871, og ble senere utgitt i samlingen *Solskyer – Udvalgte Fortællinger* som ble utgitt posthumt av Kielland i 1881.

Hovedpersonen *Salbjørg* lever med mannen *Gjest* og sønnen *Jon* på en øde fjellgård. Mannen, som i unge år levde som hestehandler, har en forhistorie som vill og farlig slåsskjempe, men har tøylet seg. Når moren merker at sønnen tar etter farens mørke sider, gruer hun; og når hun blir kjent med at sønnen har drept og ranet en hestehandler som reiste over fjellet og tok inn hos familien, blir hun nødt til å gå *korsgangen – den tyngste vegen*, og angi sin egen sønn for mord – «for hans salighets skyld». 

Novellen ble innlemmet i 1967-utgaven av Norges nasjonallitteratur.

## Eksterne lenker
*  ''En korsgang'',  Samlede skrifter - b. 2, 1904 - Last ned fulltekst
Kathleen Russell (svømmer)

**Kathleen Russell** (født 17. november 1912, død 26. november 1992) er en sørafrikansk fristilsvømmer som deltok i Sommer-OL 1928.

I 1928 var hun meddeltaker på det sørafrikanske stafettlaget som tok bronse på 4 x 100 m fri.

Hun konkurrerte også på 400 m fri, men kom ikke videre fra semifinalen.
 
## Eksterne lenker
*
Stavanger Basketballklubb

**Stavanger Basketballklubb** (stiftet 3. september 1979) er en norsk basketballklubb fra Stavanger. Basketballklubben, som debuterte i 1. divisjon for herrer i 2007, har startet denne sesongen med å slå lagene som ble nummer én og nummer tre i serien i fjor per 21. oktober 2008 http://www.rogalandsavis.no/sport/article3865438.ece. Klubben har nå elleve lag i seriesystemet. Syv av disse er aldersbestemte. A-lagene for herrer og for damer spiller begge i 1. divisjon i 2008. Herrene spiller sine hjemmekamper på SiS Sportssenter ved Universitetet i Stavanger. 

## Eksterne lenker
*
Mika Ääritalo

**Mika Ääritalo** (født 25. juli 1984 i Åbo) er en finsk fotballspiller som spiller for det finske
eliteserielaget TPS Turku.

Tidligere i karrieren spilte han for det engelske laget Aston Villa.
## Referanser


## Eksterne lenker
*
Charlène av Monaco

**Charlène, fyrstinne av [[Monaco]]**, født *Charlene Lynette Wittstock* (født 25. januar 1978  i Bulawayo i Rhodesia, i dag Zimbabwe), er en sørafrikansk svømmer (rygg). Hun var meddeltaker på det sørafrikanske stafettlaget som endte på femteplass på 4 x 100 m medley under Sommer-OL 2000. Wittstock forlovet seg 23. juni 2010 med fyrst Albert II av Monaco. De to har opptrådt offentlig sammen siden åpningsseremonien til Vinter-OL 2006. Etter at hun giftet seg med fyrst Albert, fikk hun tittelen *hennes høyvelbårenhet fyrstinne Charlene av Monaco*.

## Referanser


## Eksterne lenker
*
Manglerudhallen

**Manglerudhallen**, eller **Manglerud Ishall**, populært kalt **Garasjen**, er en idrettshall på Manglerud i Oslo. Det er kunstgress i den ene delen og isbane i den andre delen og cafe og garderober i midten. Kunstgressbanen blir brukt av Manglerud Star Toppfotball til kamper og treninger. Den brukes også som ishall for Manglerud Star Ishockey, og var den 10. ishallen i Norge da den ble åpnet i 1979. Høyeste tilskuertall kom 17.01.2010 mot Vålerenga, da 783 mennesker fant veien til Manglerudhallen. Mot Storhamar i Manglerud ishall ble det regnet 1025 tilskuere.

## Eksterne lenker
*
Serge Lancen

**Serge Lancen** (født 5. november 1922, død 10. juli 2005) er en fransk pianist og komponist.

Lancen studerte ved *Conservatoire National Supérieur de Musique de Paris* og mottog flere priser for sin kantate *Bettina*.

## Verker
### [[Symfoniorkester]]
* 1964 *Charlot*
* 1965 *Triptyque*
* 1968 *En route pour Monte-Carlo*
* 1968 *Fifres en fête*
* 1969 *Symphonietta*
* 1993 *Jeunes archets*

### [[Janitsjarkorps]]
* 1961 *Manhattan Symphony*
* 1964 *Symphonie de Noël*
* 1967 *Mini-symphonie*
* 1967 *Festival à Kerkrade*
* 1969 *Obsession*
* 1970 *Cap Kennedy*
* 1970 *Hymne à la musique*
* 1971 *Ouverture texane*
* 1975 *Marche pour un anniversaire*
* 1976 *Ouverture triomphale*
* 1976 *Rhapsodie sur des thèmes bretons*
* 1976 *Rhapsodie sur des thèmes normands*
* 1977 *Suite pastorale*
* 1979 *Bocage*
* 1979 *Trianon*
* 1979 *Versailles*
* 1983 *Scandinave*
* 1984 *Divertimento*
* 1984 *Symphonie de l'eau*
* 1984 *Marche nuptiale*
* 1990 *éveil*
* 1990 *Hymne au soleil*
* 1993 *Cinquantième*
* 1993 *Symphonie joyeuse*
* 1993 *Zwiefache symphonique*
* 1995 *Hymne aux musiciens*
* 1998 *Jour de fête*

### Konserter
* 1954 *Concerto pour harmonica*
* 1962 *Concerto pour flûte et orchestre*
* 1962 *Concerto pour contrebasse*
* 1966 *Concerto pour violon*
* 1968 *Concerto champêtre pour harpe et orchestre*
* 1971 *Parade Concerto pour piano et orchestre d'harmonie*
* 1974 *Concerto Rhapsodie pour piano et orchestre*
* 1982 *Concerto de Paris pour piano et orchestre d'harmonie* 
* 1985 *Concerto pour violon et contrebasse*
* 1987 *Concerto pour contrebasse et orchestre*
* 1987 *Concerto pour trombone*
* 1988 *Concerto pour harpe*
* 1989 *Sonate concertante pour clarinette et orchestre d'harmonie*
* 1990 *Concerto pour cor*
* 1991 *Concerto pour hautbois*
* 1992 *Concerto pour saxophone alto et orchestre*

## Referanser


## Eksterne lenker
* 
*
Aursfjorden

**Aursfjorden** (nordsamisk: *Árvovuotna*) er en fjordarm av Malangen i Balsfjord og Målselv kommuner i Troms. Fjorden kalles også Sørfjorden. Kommunegrensa følger fjorden, som er 9,5 kilometer lang, fra innløpet mellom Storvikneset og Aursnes, til Aursfjordbotn innerst i fjorden.

Et godt stykke inn  på vestsiden av fjorden ligger bygda Keianes, mens bygda Aursfjord ligger tvers over fjorden på motsatt side. 

Fv184 går langs østsiden av fjorden.

## Referanser